חאסי (עם)

החאסי (באנגלית: Khasi) הם קבוצה אתנית במדינות מגהלאיה ואסאם, בצפון מזרח הודו וכן בחלקים מסוימים של בנגלדש. החאסי מקיימים מסורת מטרילינאלית. מספרם של נאמד בכ-1.4 מיליון, רובם נוצרים, כ-15% מחזיקים רק בדתם המסורתית והיתר בני דתות שונות. הם בין העמים המעטים דוברי שפות אוסטרו-אסיתיות בדרום אסיה.

אנשי החאסי הם הקהילה הגדולה ביותר (כ-48%) במדינת מגהלאיה וחלקם בחלק המזרחי של המדינה הוא 78.3%.<ref>ORGI. "C-16: Population by Mother Tongue". www.censusindia.gov.in. Office of the Registrar General & Census Commissioner, India. Archived from the original on 15 August 2018. Retrieved 10 July 2018.</ref>

== היסטוריה ==
=== המיתולוגיה על מוצא העם החאסי ===
על פי המיתוס "קי חנאטונג אוּ איניוּטרֶפּ" (Ki Khanatong U Hynniewtrep), אנשי חאסי גרו בשמים, שהיו מחוברים לארץ באמצעות עץ ענק. בבקרים הם ירדו לארץ באמצעות העץ הענק ומעבדים את שדותיהם ועם ערב היו מטפסים חזרה לשמיים. כוח רֶשע הצליח לפתות אותם לכרות את העץ ומאז נענשו בני 7 החמולות (מתוך 16) שכרתו את העץ והם נשארו בארץ. היתר נמצאים בשמים.<ref name=":4"></ref>

מיתוס דומה "קי הינניוּ הא טביאן" (Ki Hynniew Ha Tbian) שפירושו "השבע שלמטה" מספר שבימים עברו, כאשר האנושות חיה בטוהר ובתמימות, השמים והארץ היו מחוברים בסולם. מאוחר יותר, הרוע מצא מקלט בלב האדם ולכן הסולם הוסר ובני שבע חמולות נשארו על הארץ. המיתוס הזה טוען שהסולם עמד על גבעת "סופֶטבּנֶנג" (Sohpetbneng), שפירושו: "טבור השמים".<ref name=":4" />

על פי המיתוסים מאז ומתמיד אנשי החאסי מתייחסים בקדושה לטבע שסביבם ובפרט לעצים, כי הם הביטוי האלוהי על פני כדור הארץ והרס הטבע והעצים, משמעותו ניתוק הקשר שלנו עם האלוהי.<ref name=":4" />

=== העידן המודרני ===
עד המאה ה-18 היו באזור של מדינת מגהלאיה 3 ממלכות עצמאיות: , והממלכה החאסית שכללה 25 שבטים עצמאיים.<ref name=":6"></ref>

1765: הבריטים הגיעו לאזור וממלכת החאסי הפכה לחלק מהאימפריה הבריטית. השווקים והמסחר בעיר סילט היו חשובים לכלכלה הבריטית והם ביקשו לסלול נתיב תחבורה שיחבר את עמק ברהמפוטרה עם סילט, דרך אזור החאסי. לצורך הסלילה הבריטים הביאו לאזור החאסי מספר רב של זרים ובנוסף כפו על אנשי חאסי לשמש כפועלים. החאסי התנגדו לאיבוד עצמאותם ופגיעה באדמותיהם ובטבע. הם החלו לפעול נגד הבריטים והפריעו לסלילת הכביש. תנועת ההתנגדות גדלה עד לכדי להתקוממות נרחבת של החאסי נגד הממשל הבריטי באזור.<ref name=":6" /><ref name=":7"></ref>

1790: הבריטים תגברו את כוחם באזורי החאסי כדי לבלום את הפעילות נגדם. הם דיכאו את המרד, הטילו אמברגו כלכלי על ממלכת חאסי, שרפו את כפריהם והפסיקו את המסחר בסחורות של החאסי בשוקי סילט. המלחמה נמשכה לסירוגין עד שנת 1833, שבה המרד דוכא לחלוטין.<ref name=":6" /><ref name=":7" />

1829: ב-4 באפריל קבוצה של כ-500 לוחמי חאסי הרגו שני קצינים בריטים ו-60 חיילים הודים, בשל התבטאות של איש צבא בנגלי שאיים על אנשי חאסי, שבחסות הבריטים יכניעו אותם ויכפו עליהם לשלם מיסים. הבריטים פתחו במלחמה לכיבוש "גבעות חאסי" ומולם התייצבו להילחם לוחמי חאסי חמושים בקשתות וחצים ובכמה מוסקטים ובראשם מלכם ראה להלן) משנחלו תבוסה, הם פנו ללוחמת גרילה, שנמשכה כארבע שנים. הבריטים הצליחו להרוג את טירות סינג והמרד תם.<ref name=":11"></ref>

1837: נסלל כביש המחבר בין קולקטה לעמק ברהמפוטרה שעקף את אזור החאסי, דבר ששיפר את היחסים בין הבריטים לממלכת החאסי. בשנת 1862 נחתמו הסכמים לסיום הסכסוך שהעניקו לחאסי אוטונומיה ופטרו אותם מתשלום מיסים לבריטים. במקביל פותחה כתיבת השפה (ראו להלן) והחלו שינויים תרבותיים משמעותיים בממלכת החאסי. השינויים כללו ירידה בפופולריות של התרבות המסורתית, הוחל חינוך חובה לילדים, נרשמה רווחה כלכלית לפרט לקהילה ונישואי תערובת נתקלו בפחות עוינות.<ref name=":6" />

1947: הודו קיבלה את עצמאותה ואזור חאסי הוכרז כאוטונומיה, כחלק ממדינת אסאם.<ref name=":6" />

== שפה ==
שפת החאסי היא חלק ממשפחת השפות האוסטרו-אסיאתית. מחקרים מצביעים על כך ששפת החאסי היא חלק מקבוצת השפות מון-חמר (Mon-Khmer group) והייתה ללא כתב. לשפה יש ניבים רבים, העיקרי התפתח באזור . לעיתים ההבדל בין הניבים משמעותי ודברי אדם מאזור מרוחק, אינם מובנים לדוברי השפה ממקום אחר. מסיונרים, בחסות בריטניה, ניסו להשפיע על החאסי, לאמץ את הכתב הבנגלי אך הניסיון נחל כישלון. בשנות ה-40 של המאה ה-19, הכומר, המיסיונר הציע לחאסי את הכתב הלטיני שהתקבל על ידם בברכה וכך נכתב שפת החאסי.<ref name=":9"></ref> למעשה, כך החל החינוך המודרני בקרב החאסי.<ref></ref>

המיסיונר ד"ר ג'ון רוברטס (John Roberts), תרגם לשפת החאסי חלקים מהברית הישנה ומזמורי תפילה נוצריים וכן היה שותף להקמת כתב העת החאסי הראשון. הוא מכונה: "אבי ספרות החאסי".<ref name=":9" />

שמות העצם של חאסי הם מגדריים, עם 'u' לזכר ו-'ka' לנקבה. ההבחנה ניכרת בשפה היומיומית ובשמות מוסדיים במגהלאיה, כמו "Ka State Bank of India".<ref name=":9" />

מאז 2005 שפת החאסי היא שפה רשמית בכמה מחוזות בתוך מגהלאיה.<ref></ref> ארגון אונסק"ו קבע שהשפה בסכנת הכחדה ובשנת 2012 הם ביטלו את האזהרה.<ref></ref>
== דמוגרפיה ==
מדינת מגהלאיה בצפון מזרח הודו
על פי מפקד האוכלוסין של הודו בשנת 2011, חיו במדינת מגהלאיה מעל 1.41מיליון בני העם החאסי במחוזות הבאים:
* 
* 
* 
* 
* 
* 
* 
* אסאם

במחוז סילט בבנגלדש, חיים כ-85 אלף אנשי חאסי.<ref></ref><ref></ref>

באסאם הגיעה אוכלוסיית החאסי ל-35 אלף איש.<ref></ref>

=== שבטים ===
בשנת 1952 החאסי הוכרו כ"עם" בחוקת הודו. בחאסי יש 4 שבטים עיקריים:<ref name=":10"></ref>

# חינריאם (Khynriam): הקבוצה הגדולה ביותר בעם החאסי המתגוררת בעיקר ברמת שילונג, ב.
# : חיים באזורים הגבוהים של מחוז ג'אינטיה, בחלק המזרחי של מדינת מגהלאיה.
# וואר (War): חיים על המדרונות הדרומיים והמערביים של גבעות חאסי, לכיוון בנגלדש.
# בואי (Bhoi) חיים בגבעות הנמוכות מצפון ומצפון-מזרח לגבעות חאסי וג'אינטיה לכיוון עמק ברהמפוטרה.
כל אחד מההשבטים, מושפע מההיסטוריה, מהסביבה שבה היא חיה ומעמים וא שבטים אחרים שחיים סביבה. לכל תת-קבוצה יש דיאלקט משלה (ולעיתים יש בהן גם תת-דיאלקטים. ראה להלן), פרקטיקות תרבותיות ומנהגים מסורתיים וכן תהליכי מודרניות, התורמים למגוון התרבותי העשיר של העם החאסי.

כל שבט מורכב מחמולות (Kur) שהחשובות ביניהן הן: לינגודון (Lingodon), חרקונגור (Kharkongor), דיינגדול (Diengdol), סוחלט (Sohkhlet), מרבאנינג (Marbaning), שימליה (Shimlieh). החמולה היא גרעין החיים של הפרט, אך החמולות קשורות יחד בקשרים חזקים של דת, פולחן אבות וטקסים.<ref name=":10" />

=== גנטיקה ===
על פי מחקר גנטי בשנת 2007, אנשי החאסי של Meghalaya נושאים בסביבות 72.8% Haplogroup O, 10.8% Haplogroup F, 6.5% Halpogroup H ו-4.4% Haplogroup P.<ref></ref>

=== שיעור פריון ===
על פי מחקר משנת 1998-99 של "סקר בריאות המשפחה הלאומי של הודו" (NFHS), לחאסי היה (יחד עם עוד שתי קבוצות אתניות), שיעור פריון כולל הגבוה ביותר בהודו, 4.57.<ref></ref>

== מטרילינאליות ==
משפחה היא היחידה החברתית הקטנה ביותר בחברה החאסית. הקו הירושה והייחוס הוא נשי. לאחר הנישואין החתן עובר לגור אצל בבית משפחת כלתו והופך לחבר בשבט שלה. משפחה מורכבת מהסבתא, בתה, בעליהם וילדיהם. הבת הצעירה שכינויה: "קא חדוּה" (Ka-Khadduh) היא בעלת התפקיד החשוב במשפחה. היא אחראית על ביצוע הריטואלים והטקסים הדתיים המשפחתיים והיא זו שזכאית לחלק הגדול ביותר של רכוש המשפחה.<ref name=":10" />

בעם החאסי נהוגה אקסוגמיה ואסור להתחתן עם בן או בת זוג מתוך השבט. החאסים הם מונוגמיים אך בחלק מהשבטים מותר לבעל להחזיק פילגש. במקרה כזה, בבוא העת, ילדיהם יהיו בעלי זכויות ירושה על רכוש אביהם כמו ילדיו עם אשתו.<ref name=":10" />

הדוד מצד האם אחראי על חינוך הילדים ונחשב ל"כמעט אב". הוא אחראי על ניהול רכוש המשפחה ומסייע בביצוע טקסים חברתיים חשובים.<ref name=":10" />

=== נישואין ===
הורי הצעיר מגישים הצעה להורי הצעירה (על פי הצעתו או על דעת עצמם). הורי הצעירה מתייעצים עם בתם ואם התשובה חיובית הם מעבירים את ההסכמה להורי הצעיר ומזמינים אותם לבקר בביתם. נערכת חגיגה של קרובי משפחה וחברים, מתקיימים כמה טקסים דתיים הכוללים קורבנות של עופות או חזירים ולאחר החגיגה הבעל נשאר עם אשתו.<ref name=":10" />

על אף מעמדן של הנשים, אישה חאסית פנה לבעלה במילה "אדון" (Lord).<ref name=":10" />

== דת מסורתית ==
דתם של אנשי החאסי נקראת "קא ניאם חאסי" (Ka Niam Khasi).<ref name=":8"></ref> הם מאמינים ב"בורא עליון" (U Blei Nongthaw) האחראי על הבריאה ועל סדר היקום. אלוהות זו מתאפיינת באומניפוטנציה וידע אינסופי שרחוק מכל צורה, מכל תכונה אנושית ומכל העניינים היומיומיים ולכן אין שום אפשרות לתקשר עמה. אנשי החאסי מקיימים אינטראקציות רוחניות עם אלוהויות "פחותות", באמצעות ותיווך של הרוחות ואבות קדמונים.<ref name=":5"></ref><ref></ref>

=== אלוהויות ===
הפנתאון החאסי כולל כמה אלוהויות, שלכל אחת מהן יש אישיות, תחומי אחריות וסיפורים שונים. ביניהם:
* "קא בליי סינשאר" (Ka Blei Synshar): אלת העושר והשגשוג. תופסת מקום משמעותי באמונת החאסי והיא נקראת לברכות של שפע והצלחה במאמצים, במיוחד אלה הקשורים לחקלאות ולמסחר. טקסים המוקדשים לאל זו כוללים מזון ושתייה.<ref name=":5" />
* "אוּ רינגקיוּ אוּ באסה" (U Ryngkew U Basa): האלוהות השומרת על האש והאח הביתית ואחראית, באמצעות החום, על רווחת הבית, אחדות התא המשפחתי והקהילתי. בבית של אנשי חאסי, האח החם הוא מרכז הבית, לא רק כמקום פיזי לבישול, אלא מקום גם מקום ההתאספות של המשפחה ולכן הוא מקודש.<ref name=":5" />
* "ליי שילונג" (Lei Shyllong): האלוהות שעל שמה נקראת שילונג - עיר הבירה מגהלאיה, היא מגן רב עוצמה על הארץ והאנושות מפני אסונות ואיומים חיצוניים.<ref name=":5" />

=== פולחן אבות ===
אנשי החאסי מאמינים שרוח אבותיהם נשארת פעילה, ביקום מקביל (ממלכה), מתעניינת במה שקורה עם צאצאיהם ויכולות להשפיע על העולם החומרי, כמו הגנה, רווחה, הצלחה והדרכה. רווחת פרט או משפחה מיוחסת לטובת אבותיה וחוסר הצלחה, או מזל מיוחסים לחוסר שביעות רצון של רוח האבות. הפולחן מכבד את הרוחות ובכך הם מובטחת הרמוניה בין החיים למתים וכן התנהלות הפרט תהיה אתית כדי לכבד את האבות. הרצון לשמור על חסדם של האבות מעודד דבקות בנורמות ובערכים הקהילתיים.<ref name=":5" />

על אודות הפולחן, טקסים ופסטיבלים - ראו להלן.

== דתות אחרות ==
במאה ה-19 נחשפו אנשי החאסי לפעילות מיסיונרים נוצרים ובשנת 1891 הופץ תרגום הראשון של התנ"ך לשפת החאסי. על פי מפקד שנערך בשנת 2011 רק כ-15% מאנשי החאסים נשארו דבקים באמונתם המקורית. ניתן להסביר את התנצרותם המהירה של אנשי החאסי, בכך שגם דתם הילידית היא מונותאיסטית<ref name=":8" />
{| class="wikitable"
|+דת בקרב החאסי, לפי מפקד בשנת 2011<ref></ref>
!דָת
! אוּכְלוֹסִיָה
! %
|-
| נוצרים 19x19 פיקסלים
| 1,173,693
| 83.14%
|-
| קא ניאם חאסי
| 217,488
| 15.41%
|-
| הינדו 16x16 פיקסלים
| 10,302
| 0.73%
|-
| בודהיסטים 18x18 פיקסלים
| 1,803
| 0.12%
|-
| מוסלמים 16x16 פיקסלים
| 1,689
| 0.11%
|-
| אתאיסטים 18x18 פיקסלים
| 6,800
| 0.49%
|-
| סה"כ
| 1,411,775
| 100%
|}
רוב המוסלמים מתגוררים בעיר שילונג<ref></ref> ב-3 בפברואר 2019 הופץ הקוראן, לראשונה בשפת חאסי.<ref></ref>

=== אינטגרציה בין הדת החאסית לדות אחרות ===
על אף הלחצים של דתות גלובליות, פולחן האבות נותר חלק משמעותי בעולם הרוחני של העם החאסי, שכן היא מסתגלת, מתפתחת ומשלבת ובהשקפת עומם של החאסי. פולחן האבות ממחיש את לכידותה וחוסנה של הקהילה, ואת הקשר העמוק שלה למורשת ולעולם הטבע.<ref name=":5" />

== אנשים ידועים ==
* טירות סינג: מלך החאסי ומי שעמד בראש לוחמיו נגד הבריטים, בין השנים 1835-1829. עם קשתות וחצים אולי היה מסוגל לנצח את הבריטים ולכן עבר למלחמת גרילה ארוכה. הבריטים הרגו אותו ב-17 ביולי 1835 ובמדינת מגאליה, זהו תאריך זיכרון חשוב: "יום טירות סינג".<ref name=":11" />
* - הכומר ג'יימס ג'וי מוהאן ניקולס רוי (1959-1884): חבר האספה המכוננת של הודו. אבי התוכנית השישית של החוקה של הודו שהקימה מועצות מחוזות אוטונומיות באזורים שבטיים בצפון-מזרח הודו.<ref></ref>

== מאכלים ==
בכל צפון-מזרח הודו המטבח עשיר במרכיבים מקומיים, טריים ועונתיים. המטבח החאסי הוא מינימליסטי והם משתמשים במעט תבלינים, כמו: בצל, ג'ינג'ר, משחת שומשום, משחת דגים מותססים, כורכום ושמן חרדל.<ref name=":0"></ref>
* המזון הבסיסי, בכל ארוחה הוא אורז.
* ירקות: תפוחי אדמה, בטטה, שעועית, סוגים שונים של דלעת וכן עלים ירוקים מקומיים.
* בשר: לרוב מבשלים חזיר. המוסלמים אוכלים עוף, בקר ובשר כבש.
* פירות: בננות, אננס, תפוזים, פפאיה, מנגו וכן גרגרי בר.

=== מנות אופייניות ===
* "גָ'אדוֹה" (Jadoh) בשפת החאסי 'Ja' פירושו אורז ו-'Doh' פירושו בשר. הבישול הוא עם שומן החזיר עצמו.<ref name=":1"></ref>
* "ג'אדוה סנאם" (Jadoh snam): אורז ובשר מבושלים עם שמן ודם חזיר.<ref name=":1" />
* "דוהניונג" (dohneiiong): בשר חזיר מבושל עם שומשום שחור.<ref></ref>
* "דוֹה-חיליה" (Doh-Khlieh): בשר חזיר מעושן ומוקפץ על מחבת עם בצל וג'ינג'ר.<ref name=":0" />

=== משקאות ===
* אנשי חאסי נוהגים להתסיס בעצמם בירת אורז "קיאט" (Kyat). כיום נמצאת גם בחנויות. בירה זו מועדפת על החאסי (מכל הבירות האחרות שעל בסיס אורז מותסס) בשל אחוז האלכוהול הנמוך יחסית וטעמו המתוק וחמצמץ.<ref></ref>
* השמוש בבירה מאורז הוא חובה בכל אירוע טקסי ודתי.<ref name=":2"></ref>

== ביגוד ותלבושות ==
ילדים בתלבושות חג, 1944איש חאסי בסרימנגל, בנגלדש.התלבושת המסורתית של אנשי החאסי מתוארת על ידם כ"מפואר, מכבד, אך צנוע (i shongkun bad i Don burom).<ref></ref>
* בעבר, הגברים לבשו "ג'ימפונג" (Jymphong), או מעיל ארוך ללא שרוולים ללא צווארון, עם חגורה. במחצית השנייה של המאה ה-20, רוב הגברים במגהלאיה אימצו את ביגוד מערבי פשוט, אך בטקסים ואירועים חגיגיים, הם הם לבושים בג'ימפונג עם יריעת בד צבעונית - "דהוטי" (dhoti) למותניהם.<ref name=":3"></ref>
* הנשים ממשיכות ללבוש תלבושות אתניות מסורתיות: חולצה וחצאית "ג'אינסֶם" (Jainsem) ארוכה (עד הקרסוליים), רפויה ומעל היא עוטה על גופה בד כותנה משובץ וקושרת את שני הקצוות של על כתף אחת<ref name=":3" />.
* בטקסים או באירועים מיוחדים האשה לובשת מעל - "ג'ימפיאֶן" (Jympien), חתיכה ארוכה של בד משי צבעוני שנקשרת בכתפיים ותלויה רפויה עד מתחת לברכיים ובנוסף צעיף ראש - "טאפמוחליה" (Tapmohkhlieh). ועליו כתר.<ref name=":2" /><ref name=":3" />

== עדיים ==
* תליון שנקרא "קינג'רי קסיאר" (Kynjri Ksiar), עשוי מזהב 24 קראט.<ref name=":2" />
* מחרוזות חרוזי אלמוגים אדומים עבים, פאילה (Paila).<ref name=":2" />

== מלאכת יד ==
* כל העמים והשבטים במגה לאיה מפורסמים במלאכת האריגה. נשות ואנשי חאסי ידועים באריגת מחצלת קנים בשם טליינג (Tlieng) שניתן להשתמש בהן עשרות שנים מבלי שיתבלו.<ref name=":2" />
* באזור שבו מתגוררים רוב אנשי חאסי יש מרבצי עפרות ברזל ובעבר הם עסקו בהפקת ברזל ובייצור סכינים ביתיים, כלים וכן כלי נשק.<ref name=":2" />

== מיתוסים ופולחן ==
=== יצורים מיתולוגיים ===
המיתולוגיה של העם החאסי עשירה בסיפורים על יצורים וגיבורים מיתולוגיים:<ref name=":5" />
* "אוּ ת'לֶן" (U Thlen): נחש המשנה צורה ומגלם רוע ותאוות בצע. בסיפורי האגדות עליו מזהירים מפני חמדנות והרס של הרמוניה קהילתית.
* "מאווביננה" (Mawbynna): דג ענק או יצור דמוי צלופח המאכלס בריכות עמוקות ונהרות ויכול ללכוד ולטרוף בני אדם. הסיפורים אודותיו משמשים לאזהרה מפני הסכנות שבעולם הטבע ועל הכבוד שיש להעניק ל למקורות מים.
* "קא לאוביי טינראג" (Ka Iawbei Tynrai): "הסבתא של המוצא", מקור כל האנושות. היא האם הקדמונית המגלמת את ההיבט האימהי של הבריאה.
* "אוּ סְיֶיר לאפאלאנג" (U Sier Lapalang): ציפור מיתית בעלת יופי יוצא דופן וציוציה מקסימים את כל השומע אותם. הציפור מסמלת געגוע, רצונות בלתי ניתנים להשגה, והטבע החולף של הנאות החיים. סיפורים על אודותיה מזהירים מפני הסכנות שבכניעה לפיתויים ועל החשיבות של התמקדות בערכים רוחניים.
* "נוֹהקָאליקָאי" (Nohkalikai): אישה שהוטעתה על ידי בעלה השני, הקנאי, לאכול את בשרה של בתה. לאחר שנודעה לה האמת, היא השליכה את עצמה מצוק גבוה. הסיפור כולל נושאים של בגידה, צער והתערבות על טבעית, המשקף רגשות אנושיים ולקחים מוסריים. אנשי החאסי מצביעים על כעל המצוק שממנו קפצה האישה.

=== פסטיבלים ===
* קא פום-בלאנג נונגקרם (Ka Pom-Blang Nongkrem): פסטיבל דתי להודיה לאל על יבול טוב וכן שלום ושגשוג של הקהילה. הפסטיבל מתקיים מדי שנה במהלך אוקטובר או נובמבר, ליד העיר שילונג במשך חמישה ימים. הטקס כולל הגשת מנחות לאלוהויות ואבות קדמונים וריקודים מסורתיים של גברים ונשים כאחד.<ref name=":5" /> הנשים בתלבושות משי צבעוניות עם עיטורי זהב, כסף ואלמוגים כבדים רוקדות במעגל הפנימי של הזירה והגברים יוצרים מעגל חיצוני. הריקודים הם לצלילי מוזיקה של חלילים ותופים. מאפיין חשוב של הפסטיבל הוא "פומבלאנג" (Pomblang) - קורבן עיזים.<ref name=":2" /> Ka Syiem Sad, אחותו הבכורה של המלך היא הכומר הראשי והמטפלת בכל הטקסים. הפסטיבל נערך יחד עם המינטרים (השרים), הכוהנים והכוהן הגדול, שם מוענקות מנחות לאבות הקדמונים של החמולה השלטת והאלוהות של שילונג..<ref name=":2" />
* רקדנים במהלך הפסטיבל של Shad Suk Mynsiem בשילונגקא שד סוק מינסיים (Ka Shad Suk Mynsiem): פסטיבל ריקוד הלבבות השלווים. פסטיבל הודיה שנתי לרגל בוא האביב. נערך בחודש אפריל, ליד העיר שילונג, ונמשך 3 ימים. גברים ונשים לבושים בלבוש מסורתי, רוקדים לצלילי תופים וחליל ומנחות של אוכל ושתייה מוצעות לאבות הקדמונים ולאלוהויות בצירוף בתקווה לקבל את ברכתם לקציר טוב ולשלום.<ref name=":5" /><ref name=":2" />
* בֶּהדינחְלָאם (Behdienkhlam): פסטיבל שמתקיים לאחר תקופת הזריעה ביולי וקשור בעיקר לבקשת ברכות אלוהיות עבור יבול שופע והגנת הקהילה מפני מגפות ומחלות. במהלך הפסטיבל נישאים גזעי עצים למקום מרכזי ולאחר המנחות והתפילות מטבילים אותם בנהר או בריכת מים, כדי לסמל את שטיפת הרוחות הרעות והמחלות. במהלך הפסטיבל מתקיים משחק כדורגל סמלי באמצעות כדור עץ, שעל פי האמונה, נועד לפייס את הרוחות והאלים.<ref name=":5" />

=== טקסים ===
* "קא שאד שינגוויאנג ת'אנגיאפ" (Ka Shad Shingwiang Thangiap): טקס ריקוד הלוויה, המציין את הכבוד העמוק לנפטרים, האמונה בחיים שלאחר המוות וכן ביטוי לאבל והזיכרון הקולקטיבי של הקהילה.<ref name=":5" />
* "קא בם חנה שונונג" (Ka Bam Khana Shnong): טקס משתה קהילתי לציון הלכידות החברתית והאחדות. זוהי ארוחה משותפת של כל חברי הכפר, המסמלת חוזק הקהילה והזהות הקולקטיבית.<ref name=":5" />
* טקסים של "מעבר": טקסים לביטוי מעבר משמעותי בחיים, כמו: לידה, התבגרות, נישואין ומוות. לכל אחד מה"מעברים" יש טקס ספציפי, מנחות ופרקטיקות מסורתיות. כך למשל בטקס מתן שמות לילודים מציעים מנחות לאבות קדמונים ומבקשים את ברכותיהם לבריאותו ועתידו של הילד וכן שימשיך נכון את מורשת האבות. בטקסי נישואין מדגישים את חיבורן של שתי משפחות ואת החשיבות של שמירה על שושלת ומורשת.<ref name=":5" />

=== יערות קדושים ===
אנשי החאסי מתייחסים ביראת כבוד לטבע ובין היתר זה בא לידי ביטוי בהגדרת היערות בסביבתם כקדושים. אלו יערות עתיקים שבשל היחס המיוחד אליהם, נשתמרו ללא פגע. אנשי החאסי מאמינים שביערות אלו שוכנים רוחות ואלוהויות והם משמשים כקישור חיוני בין העולם האנושי והעולם הרוחני. כניסה ליערות אלו נעשית רק בכפוף לכללים ונורמות מסורתיות מחמירות.<ref name=":5" />

== בתים ==
מדינת מגהלאיה, ממוקמת באזור סיכון גבוה ביותר לרעידות אדמה. כשרעידת אדמה פוקדת את האזור בתים רבים מתמוטטים, ולעומתם, רוב בתי החאסי נשארים עומדים על תלם, בשל החומרים בהם משתמשים ואופן הבניה. מאפייני הבתים:<ref></ref>
* הבתים בנויים על במות מוגבהות מפני הקרקע, כדי למנוע רטיבות ורקבון בחלקי העץ.
* הבתים בנויים בצורת אליפסה, כדי למנוע השפעה של לחצים בפינות. החאסי מתייחסים לצורת הבתים כאל ביצים (כפי שקליפת הביצה מגנה על תכולתה כך הבתים המסורתיים מציעים הגנה על יושבי הבתים).
* הגגות עשויים סכך, כך שגם אם יש התמוטטות, אין נפגעים.
* הקירות בנויים מרצף של עמודי עץ וביניהם אבן, או לבני בוץ מחופים בטיח סיד.
* אין שימוש במסמרים אלא ב "חריצים ולשונות" שמאפשרים פיזור של עומסים סיסמיים.

== קישורים חיצוניים ==

* [https://cherrapunjee.com/the-legend-of-the-forbidden-tree/ האגדה על בריאת העולם במיתולוגיה של החאסי (אנגלית)]
* [https://www.gutenberg.org/files/37884/37884-h/37884-h.htm סיפורי פולקלור של החאסי (באנגלית)]
* [https://mythfolklore.blogspot.com/2014/07/myth-folklore-unit-khasi-folktales.html מיתולוגיה וסיפורי פולקלור אצל החאסי - ספר של האו"ם באנגלית]
* [https://ia600207.us.archive.org/34/items/khasienglishdict00singrich/khasienglishdict00singrich.pdf מילון חאסי - אנגלית]
* [http://khasi.free-dict.de מילון גרמנית Khasi]

== הערות שוליים ==

קטגוריה:קבוצות אתניות
קטגוריה:עמי המזרח הרחוק
קטגוריה:אנימיסטים